CELEX: 32005R0634
Language: hu
Date: 2005-04-26 00:00:00
Title: A Bizottság 634/2005/EK rendelete (2005. április 26.) bizonyos áruknak a Kombinált Nómenklatúrába történő besorolásáról

27.4.2005   
            
            
               HU
            
            
               Az Európai Unió Hivatalos Lapja
            
            
               L 106/7
            
         
      A BIZOTTSÁG 634/2005/EK RENDELETE
   
   (2005. április 26.)
   bizonyos áruknak a Kombinált Nómenklatúrába történő besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra alkalmazásáról szóló általános szabályokat. Ezeket a szabályokat kell alkalmazni bármely más nómenklatúrára vonatkozóan, amely részben vagy egészben a Kombinált Nómenklatúrán alapul, vagy azt adott esetben további bontással egészíti ki, és amelyet valamely különös közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazásának céljából.
            
         
               (3)
            
            
               Az említett általános szabályok értelmében a melléklet táblázatának 1. oszlopában leírt árukat, a 3. oszlopban feltüntetett okok alapján, a táblázat 2. oszlopában feltüntetett KN-kód(ok) alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kód(ok) alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. április 26-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 493/2005/EK rendelettel (HL L 82., 2005.3.31., 1. o.) módosított rendelet.
   
      (2)  HL L 302., 1992.10.19., 1. o. A legutóbb a 2003-as csatlakozási okmánnyal módosított rendelet.
   
      MELLÉKLET
      
                  Az áru leírása
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Hangfrekvenciás erősítő, amely digitális hangdekódert, a többcsatornás hanghatás (surround) létrehozására digitális hangprocesszort és a kép-/hangszinkronizáláshoz kapcsolástechnikát tartalmaz.
                              A készülék különböző forrásokból (pl. DVD-lejátszó, műholdvevő, kazettás magnó, videofelvevő) származó jelek fogadására képes. Erősítés előtt ezek a jelek dekódolásra kerülhetnek, és a digitális/analóg jelátalakítóba juthatnak.
                           
                        
               
                  8518 40 99
               
               
                  A besorolást a Kombinált Nómenklatúra 1. és 6. általános alkalmazási szabálya, valamint a 8518, 8518 40 és 8518 40 99 KN-kódok szövege határozza meg.
                  A hangjelek dekódolása és feldolgozása a hangfrekvenciás erősítő funkció részének tekintendő.
                  Mivel a képpel kapcsolatos funkció csak a hang- és képjeleket szinkronizálja, a készülék a 8518 vtsz. alá tartozik.
               
            
                  
                              2.
                           
                           
                              A következőkből álló készülék:
                              
                                          —
                                       
                                       
                                          AM/FM rádióműsor vevőkészülék,
                                       
                                    
                                          —
                                       
                                       
                                          többcsatornás erősítő, és
                                       
                                    
                                          —
                                       
                                       
                                          digitális hangprocesszor.
                                       
                                    Az otthoni szórakoztatásra tervezett készüléket távirányítóval látják el.
                           
                        
               
                  8527 39 80
               
               
                  A besorolást a Kombinált Nómenklatúra 1. és 6. általános alkalmazási szabálya, a XVI. áruosztályhoz tartozó megjegyzések (3) bekezdése, valamint a 8527, 8527 39 és 8527 39 80 KN-kódok szövege határozza meg.
                  A XVI. áruosztályhoz tartozó megjegyzések (3) bekezdése értelmében az összetett készülék fő funkcióját a rádióműsor-vevőkészülék adja.
                  A hang erősítését és feldolgozását a rádióműsor vételéhez képest másodlagos funkciónak kell tekinteni.
                  Következésképpen az összetett gépet – mint rádióműsor-vevőkészüléket – a 8527 39 80 KN-kód alá kell besorolni.
               
            
                  
                              3.
                           
                           
                              A következőkből álló készülék:
                              
                                          —
                                       
                                       
                                          AM/FM rádióműsor-vevőkészülék,
                                       
                                    
                                          —
                                       
                                       
                                          többcsatornás erősítő,
                                       
                                    
                                          —
                                       
                                       
                                          digitális hangprocesszor, és
                                       
                                    
                                          —
                                       
                                       
                                          hang/képszinkronizáló kapcsolástechnika.
                                       
                                    Az otthoni szórakoztatásra tervezett terméket, amely különböző forrásokból (pl. DVD-lejátszó, műholdvevő, kazettás magnó, videofelvevő) származó jelek fogadására képes, távirányítóval látják el.
                              Erősítés előtt a hangjelek dekódolásra kerülhetnek és a digitális/analóg jelátalakítóba juthatnak.
                           
                        
               
                  8527 39 80
               
               
                  A besorolást a Kombinált Nómenklatúra 1. és 6. általános alkalmazási szabálya, a XVI. áruosztályhoz tartozó megjegyzések (3) bekezdése, valamint a 8527, 8527 39 és 8527 39 80 KN-kódok szövege határozza meg.
                  A XVI. áruosztályhoz tartozó megjegyzések (3) bekezdése értelmében az összetett készülék fő funkcióját a rádióműsor-vevőkészülék adja.
                  A hang erősítését és feldolgozását a rádióműsor vételéhez képest másodlagos funkciónak kell tekinteni.
                  Mivel a képpel kapcsolatos funkció csak a hang- és képjeleket szinkronizálja, a termék a 8527 vtsz. alá tartozik.
                  Következésképpen az összetett készüléket – mint rádióműsor-vevőkészüléket – a 8527 39 80 KN-kód alá kell besorolni.
               
            
                  
                              4.
                           
                           
                              Folyadékkristályos (LCD) típusú színes monitor 38,1 cm (15″) képátmérővel és 30,5 (szélesség) × 22,9 (magasság) × 8,9 (mélység) cm teljes mérettel:
                              
                                          —
                                       
                                       
                                          1 024 × 768 pixel maximális felbontással
                                       
                                    
                                          —
                                       
                                       
                                          30–80 kHz (horizontális) és 56–75 Hz (vertikális) frekvencián működő képletapogatóval
                                       
                                    A termék a következő interfészekkel rendelkezik:
                              
                                          —
                                       
                                       
                                          VGA bemenet,
                                       
                                    
                                          —
                                       
                                       
                                          DVI bemenet,
                                       
                                    
                                          —
                                       
                                       
                                          BNC be- és kimenet,
                                       
                                    
                                          —
                                       
                                       
                                          S-video (Y/C) be- és kimenet,
                                       
                                    
                                          —
                                       
                                       
                                          audió be- és kimenet.
                                       
                                    A termék különféle forrásokból, mint pl. automatikus adatfeldolgozó gépből, zárt láncú televízió-rendszerből, DVD-lejátszóból vagy videokamerából származó jeleket tud megjeleníteni.
                           
                        
               
                  8528 21 90
               
               
                  A besorolást a Kombinált Nómenklatúra 1. és 6. általános alkalmazási szabálya, valamint a 8528, 8528 21 és 8528 21 90 KN-kódok szövege határozza meg.
                  A 8471 60 alszám alá történő besorolás kizárt, mivel a monitort nem kizárólag vagy elsősorban automatikus adatfeldolgozó rendszerhez használják (lásd a 84. árucsoporthoz tartozó megjegyzések (5) bekezdését), tekintettel arra, hogy különféle forrásokból származó jelek megjelenítésére alkalmas.
                  Hasonlóképpen nem lehet a terméket a 8531 vtsz. alá sem besorolni, mivel a termék nem jelzések vizuális megjelenítésére szolgál. (lásd a 8531 vtsz. D. ponthoz tartozó HR-magyarázatot).
               
            
                  
                              5.
                           
                           
                              A következőkből álló rendszer:
                              
                                          —
                                       
                                       
                                          központi feldolgozó egység billentyűzettel, egérrel és képi megjelenítővel (személyi számítógép),
                                       
                                    
                                          —
                                       
                                       
                                          központi feldolgozó egység (szerver) és
                                       
                                    
                                          —
                                       
                                       
                                          precíziós letapogató.
                                       
                                    A precíziós letapogató egy kereten elhelyezett „letapogató érzékelő konzolként” (scanner sensor support) említett készülékből áll.
                              A „letapogató érzékelő konzol” számos érzékelővel felszerelt a papír minőségének mérésére annak nedvességtartalma, hőmérséklete, tömege stb. tekintetében.
                              A készülék a kereten előre-hátra mozog, információt gyűjt az infravörös fénytartományok, lézersugarak vagy a mérés egyéb formái felhasználásával. Ezt az információt a szerveren keresztül elküldi a személyi számítógépre, amely a papírminőség ellenőrzésére szolgáló adat-előállítás céljából feldolgozza az információt.
                              A személyi számítógép által feldolgozott információt a papír-előállító berendezés – amely nem képezi a rendszer részét – kimenetének (output) beállításához használják fel.
                           
                        
               
                  9032 89 90
               
               
                  A besorolást a Kombinált Nómenklatúra 1. és 6. általános alkalmazási szabálya, a 90. Árucsoporthoz tartozó megjegyzések (7) bekezdés b) pontja, valamint a 9032, 9032 89 és 9032 89 90 KN-kódok szövege határozza meg.
                  A 84. árucsoporthoz tartozó megjegyzések (5) bekezdésének B. pontja kizárja a rendszer 8471 vtsz. alá történő besorolását, mivel a 84. Árucsoporthoz tartozó Megjegyzések (5) bekezdés E. pontjában meghatározott adatfeldolgozási feladattól eltérő funkciót valósít meg.
                  A rendszer nem elektromos mennyiségek automatikus ellenőrzésére szolgáló önműködő szabályozó, amelynek működése az ellenőrizendő tényező szerint változó elektromos jelenségtől függ (a 90. árucsoporthoz tartozó megjegyzések (7) bekezdésének b) pontja.